TVIRTINU

Kupiškio r. kūno kultūros

ir sporto centro direktoriaus pavaduotojas

Zigmas Paulauskas

2020-07-23

**24-OSIOS KUPIŠKIO MARIŲ REGATOS**

**N UO S T AT A I**

**Prašome asmenų, kuriems pasireiškia ūmių viršutinių kvėpavimo takų ligų požymių (karščiavimas, sloga, kosulys, čiaudulys, pasunkėjęs kvėpavimas) į renginį nevykti.**

**Turi būti laikomasi ne mažesnio nei 1 m atstumo tarp žiūrovų, išskyrus sutuoktinius, artimuosius giminaičius, įtėvius, įvaikius, globėjus ir rūpintojus.**

**I. Tikslas ir uždaviniai.** Buriavimo varžybos rengiamos siekiant populiarinti buriavimo sportą Kupiškio rajone bei Aukštaitijos regione, išaiškinant geriausius Kupiškio marių regatos buriuotojus.

**II.Varžybų vykdymo vieta ir laikas.** Varžybos vykdomos 2020 m. rugpjūčio 29 d. (šeštadienis) Kupiškio mariose (prie užtvankos). **Dalyviai registruojami rugpjūčio 29 d. nuo 9.30 val. iki 10.45 val.**

**Varžybų atidarymas 11.00 val.**

**Pirmas startas planuojamas 11.30 val.**

**III. Vykdymas.** Varžybos atviros – asmeninės. Regatą organizuoja Panevėžio jachtklubas ir Kupiškio r. kūno kultūros ir sporto centras.

**VARŽYBOS VYKDOMOS ŠIOSE LAIVŲ KLASĖSE:**

1. Laisva burlenčių klasė – dalyviai iki 50 metų.

2. Laisva burlenčių klasė – dalyviai 50 metų ir vyresni.

3. Sportinių švertbotų klasė.

4. Daugiakorpusinių jachtų (katamaranų, trimaranų) klasė.

5. Laisva, savo gamybos ir turistinių jachtų klasė.

Plaukimų skaičius priklausys nuo oro sąlygų. Regatoje sportininkai dalyvauja savo rizika (BVT 4 taisyklė). Varžybų organizatoriai neatsako už materialinius nuostolius, ar dalyvio sužalojimą , susirgimą arba mirtį, susijusius su regata: prieš ją, jos metu ar po jos.

**IV. Dalyviai.** Kupiškio marių regatoje – 2020 kviečiami dalyvauti buriuotojai be kvalifikacinių apribojimų. Varžybose sportininkai dalyvauja juos siunčiančių organizacijų arba savo lėšomis. Dalyviai įsikuria prie Kupiškio marių – rytinėje užtvankos pusėje (prie elingo), trumpalaikio poilsio zonoje (ankstesnė vieta), nepažeisdami aplinkos apsaugos taisyklių.

**V. Nugalėtojų nustatymas.** Asmeninis pirmumas visose laivų klasėse nustatomas: pirma vieta – 1 taškas, antra vieta – 2 taškai, trečia vieta – 3 taškai ir t.t.

**VI. Apdovanojimas.** Visų klasių regatos varžybų nugalėtojai apdovanojami Kupiškio r. kūno kultūros ir sporto centro taurėmis, medaliais ir diplomais. Buriuotojai, atskirose klasėse užėmę II – III vietas apdovanojami medaliais ir diplomais. Jauniausias ir vyriausias varžybų dalyviai apdovanojami specialiais prizais.

**Pastabos. Visiems dalyviams ir žiūrovams rekomenduojama dėvėti nosį ir burną dengiančias apsaugos priemones (veido kaukes, respiratorius ar kitas priemones) pagal COVID-19 rekomendacijas.**

Organizacinis komitetas pasilieka teisę perkelti varžybų laiką, priklausomai nuo meteorologinių sąlygų, taip pat klasių paskirstymą, priklausomai nuo dalyvių skaičiaus ir sudėties.

Pirmosios startuos jachtos. Burlentėms startas bus duodamas, praėjus 5 min. po jachtų ir švertbotų starto. Startuojant jachtoms, burlentėms įplaukti į starto zona NELEIDŽIAMA. Jachtos įgulos skaičius nenustatomas.

Būtina sąlyga varžybų dalyviams – gelbėjimosi liemenės. Dalyvaujantys varžybose dalyviai be liemenių bus diskvalifikuojami. Už sveikatą ir saugumą varžybose atsako kiekvienas regatos dalyvis.

Informacija teikiama tel.: 845951356 arba mob. Tel.: 861044009,

el. paštu [kupiskiosportocentras@gmail.com](mailto:kupiskiosportocentras@gmail.com)

<http://www.kupiskiokksc.lt/>

**PANEVĖŽIO JACHTKLUBAS**

**KUPIŠKIO R. KŪNO KULTŪROS IR SPORTO CENTRAS**